Radio Alise Plus ēterā ziņas “Pasaulē, Latvijā, Latgalē”, studijā Juris Saukāns.
========================================== 
Ukrainā Kijivas apgabala Brovaros nogāzās helikopters, kurā atradās Ukrainas Iekšlietu ministrijas vadība. Katastrofā gājis bojā iekšlietu ministrs Deniss Monastirskis un vēl 17 cilvēki. Francijā ražotajā helikopterā "Eurocopter EC225 Super Puma" bija deviņi cilvēki - sešas Iekšlietu ministrijas amatpersonas un trīs apkalpes locekļi, taču nelaimīgā kārtā tas nokrita līdzās bērnudārzam, aizķerot ēku. Sociālajos tīklos izplatītajos video redzams, ka katastrofas vietā izcēlies ugunsgrēks. Nodarīti bojājumi arī līdzās esošajai daudzdzīvokļu ēkai. Dzīvību zaudējuši arī iekšlietu ministra vietnieks Jevheņijs Jeņins un ministrijas valsts sekretārs Jurijs Lubkovičs. Trīs no bojāgājušajiem ir bērni, bet slimnīcās nogādāti 29 ievainotie, no tiem 15 bērni.
========================================== Serbijas prezidents Aleksandrs Vučičs otrdien vietējās televīzijas ēterā paziņoja, ka Krievijai jāpārtrauc vervēt serbus algotņu grupējumam "Vagner", lai sūtītu viņus karot pret Ukrainu. Viņš kritizēja Krievijas medijus un sociālo tīklu grupas, kas serbu valodā publicē attiecīgus aicinājumus. "Kāpēc jūs no "Vagner" zvanāt cilvēkiem Serbijā, ja zināt, ka tas ir pret mūsu noteikumiem," sašutumu pauda Serbijas prezidents. Vučičs arī noraidīja apsūdzības, ka "Vagner" Serbijā ir pārstāvniecība un ka grupējums veido sakarus ar vietējiem ultranacionālistiem. =========================================
Latvijas Aizsardzības ministre Ināra Mūrniece (NA) šonedēļ darba vizītē apmeklēja Ukrainu, lai Kijivā tiktos ar Ukrainas aizsardzības ministru Oleksiju Rezņikovu. Ministri pārrunāja Latvijas sniegtā atbalsta efektivitāti un tuvākajā laikā plānotās militārā atbalsta piegādes. Pēc tikšanās Mūrniece pauda, ka sarunā ar Ukrainas aizsardzības ministru ir apstiprinājusi Latvijas valdības un iedzīvotāju atbalstu Ukrainai, un ka jau tuvākajā laikā Latvija Ukrainai nosūtīs jaunus militārā atbalsta sūtījumus - "Stinger" pretgaisa aizsardzības raķetes, helikopterus, ložmetējus ar munīciju un bezpilota lidaparātus. Bez tam Latvijā arī šogad turpināsies dažāda līmeņa Ukrainas bruņoto spēku karavīru apmācība. Plāns ir palielināt tās intensitāti un apmācīt vismaz divas reizes vairāk ukraiņu nekā 2022.gadā.  
========================================= Jēkabpils novada domes priekšsēdētājs Raivis Ragainis videoierakstā sociālajos tīklos aicina iedzīvotājus būt pacietīgiem un saprātīgiem, atbrīvojot savus īpašumus no ūdens. Šorīt ūdens līmenis Daugavā Jēkabpilī ir krities par vairāk kā diviem metriem kopš sestdienas. Brīdinājuma līmenis nomainīts no augstākā - sarkanā, uz oranžo.
=======================================
Šonedēļ pēc Daugavpils pilsētas saimniecības un attīstības komitejas priekšsēdētāja Igora Aleksejeva iniciatīvas un uzaicinājuma Daugavpili apmeklēja Saeimas priekšsēdētāja biedrs 
Jānis Grasbergs un Saeimas Latgales apakškomisijas priekšsēdētājs Edmunds Teirumnieks. Darba vizītebija piesātināta: deputāti apmeklēja Daugavpils industriālās zonas un tūrisma objektus, nesen atklāto TEC-3, iepazinās ar pašvaldības darbu, paviesojās Latgales speciālajā ekonomiskajā zonā un piedalījās vairākās tikšanās. Vizītes noslēgumā Seimas Latgales apakškomisijas vadītājs Edmunds Teirumnieks, runājot par Daugavpils attīstības vīziju, teica tā: AUDIO SINHRONS – TEIRUMNIEKS!!!
==========================================
Ziņu apskatu “Pasaulē, Latvijā, Latgalē” pēc publikāciju materiāliem sagatavoja radio Alise Plus informācijas un ziņu dienests ar "Sabiedrības Integrācijas Fonda" atbalstu, radio Alise Plus studijā bija Juris Saukāns.